Úradný vestník L 077 , 20/03/2002 S. 0008 - 0010



Nariadenie Komisie (ES) č. 494/2002 z 19. marca 2002, ktorým sa určujú ďalšie technické opatrenia pre obnovu násady merlúzy európskej v podoblastiach ICES III, IV, V, VI a VII a divíziách ICES VIII a, b, d, e KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov [1], naposledy zmenené a doplnené nariadením (ES) č. 973/2001 [2], najmä na jeho článok 45 ods. 1, keďže: (1) v novembri roku 2000 Medzinárodná rada pre morský výskum (ICES) uviedla, že násade merlúzy európskej v podoblastiach ICES III, IV, V, VI a VII a divízii ICES VIII a, b, d, e vážne hrozí kolaps; (2) väčšina násady žije v podoblastiach ICES V, VI a VII a divíziách ICES VIII a, b, d, e; (3) nariadenie Komisie (ES) č. 1162/2001 zo 14. júna 2001, ktorým sa určujú opatrenia pre obnovu násady merlúzy európskej v podoblastiach ICES III, IV, V, VI a VII a divíziách ICES VIII a, b, d, e a súvisiace podmienky pre kontrolu činností rybárskych lodí [3] určuje niekoľko ďalších technických opatrení, dôležitých pre obnovu tejto násady; (4) tieto technické opatrenia zostanú v platnosti do 1. marca 2002; do tohto dátumu však nebude dosiahnutá revízia nariadenia ES) 850/98; prerušenie uplatňovania opatrení by vášne poškodilo násadu merlúzy európskej; (5) preto je potrebné okamžite konať s cieľom zabezpečiť, aby opatrenia ustanovené v nariadení (ES) č. 1162/2001 zostali v platnosti až do prijatia revízie nariadenia (ES) č. 850/98 Radou, (6) rybolov pomocou sietí s rozporným brvnom s okom menším ako 100 mm v oblastiach inak obmedzených na rybolov pomocou iného vlečného náradia s veľkosťou oka 100 mm alebo väčšou, pravdepodobne neohrozí zachovanie násady merlúzy európskej, pretože pri tomto rybolove pomocou sietí s rozporným brvnom dochádza k veľmi malým vedľajším úlovkom merlúzy európskej; je však potrebné zabrániť presiahnutiu nízkych vedľajších úlovkov a obmedziť obdobie a geografickú oblasť, v ktorej sa môže uskutočňovať tento rybolov; (7) článok 2 ods. 2 nariadenia (ES) č. 1162/2001 ustanovuje výnimku, ktorá je odôvodnená skutočnosťou, že limit pre úlovky merlúzy európskej by spôsobili vážne ekonomické problémy malým rybárskym lodiam, pracujúcim každý deň; táto výnimka má zanedbateľné dôsledky, pokiaľ ide o zachovanie a obnovu násady merlúzy európskej; preto ju treba zachovať; (8) opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Toto nariadenie sa bude uplatňovať pre rybárske lode, pôsobiace v podoblastiach ICES V a VI a divíziách ICES VII b, c, f, g, h, j, k a divíziách ICES VIII a, b, d, e. Článok 2 1. Napriek podmienkam, ustanoveným v článku 4 ods. 4 a článku 15 nariadenia (ES) č. 850/98, úlovky merlúzy európskej (Merluccius merluccius), ponechané na palube každej lode, vezúcej ľubovoľné vlečné náradie okrem sietí s rozporným brvnom s veľkosťou oka 55 až 99 mm, nesmú presiahnuť 20 % hmotnosti celkového úlovku morských organizmov, ponechaných na palube, a úlovky merlúzy európskej ponechané na palube každej lode, vezúcej sieť s rozporným brvnom s veľkostným rozpätím oka 55 až 99 mm, nesmú presiahnuť 5 % hmotnosti celkového úlovku morských organizmov, ponechaných na palube. 2. Podmienky odseku 1 sa nebudú uplatňovať pre loď s celkovou dĺžkou menšou ako 12 metrov, ktorá sa vracia do prístavu najneskôr 24 hodín po svojom poslednom odchode z prístavu. Článok 3 Zakazuje sa používať: a) s výnimkou podoblastí ICES V a VI všetky siete na tresku a/alebo predlžovaciu šnúru vlečnej siete okrem sietí s rozporným brvnom s veľkosťou oka presahujúcou 55 mm, ktoré nie sú zhotovené zo sieťoviny jednoduchým pletivom, kde žiadna šnúra nie je hrubšia ako 6 mm, alebo zo sieťoviny dvojitým pletivom, kde žiadna šnúra nie je hrubšia ako 4 mm; b) vlečnú sieť na rybolov pri morskom dne, okrem siete s rozporným brvnom, obsahujúcu siete na tresku s veľkostným rozpätím ôk 70 až 89 mm, ktorá má viac ako 120 ôk po ľubovoľnom obvode uvedených sietí na tresku bez spojov a okrajov; c) vlečnú sieť na rybolov pri morskom dne, obsahujúcu individuálne štvorhranné oká, ktorých priečky nemajú približne rovnakú dĺžku; d) vlečnú sieť na rybolov pri morskom dne, ku ktorej sú pripojené siete na tresku s okom menším ako 100 mm, ľubovoľným spôsobom okrem prišitia k časti siete k predným sieťam na tresku. Článok 4 Zakazuje sa viezť na palube lode a používať akúkoľvek sieť s rozporným brvnom s veľkosťou oka 70 mm alebo väčšou, ak celú hornú polovicu prednej časti tejto siete netvorí panel sieťoviny, kde žiadne individuálne oko nie je menšie ako 180 mm, pripojenú: - priamo k hlavnému lanu, alebo - najviac k trom radom sieťoviny s ľubovoľnou veľkosťou oka, pripojeným priamo k hlavnému lanu; Panel sieťoviny bude siahať k prednej časti siete aspoň počtom ôk, určeným: a) vydelením dĺžky v metroch brvna siete číslom 12; b) vynásobením výsledku, získaného v písmene a), číslom 5400; c) vydelením výsledku, získaného v bode písmene b), veľkosťou v milimetroch najmenšieho oka v paneli; d) zanedbaním všetkých desatinných alebo iných zlomkov vo výsledku, získanom v písmene c). Článok 5 1. Pre účely odseku 2 sú definované nasledujúce geografické oblasti: a) oblasť ohraničená priamkami, postupne spájajúcimi nasledujúce geografické súradnice a neobsahujúcimi žiadnu časť tejto oblasti, nachádzajúcu sa v rozmedzí 12 námorných míľ, vypočítané zo základných čiar Írska: 53°30′ severnej zem. šírky, 11°00′ západnej zem. dĺžky 53°30′ severnej zem. šírky, 12°00′ západnej zem. dĺžky 53°00′ severnej zem. šírky, 12°00′ západnej zem. dĺžky 51°00′ severnej zem. šírky, 11°00′ západnej zem. dĺžky 49°30′ severnej zem. šírky, 11°00′ západnej zem. dĺžky 49°30′ severnej zem. šírky, 07°00′ západnej zem. dĺžky 51°00′ severnej zem. šírky, 07°00′ západnej zem. dĺžky 51°00′ severnej zem. šírky, 10°30′ západnej zem. dĺžky 51°30′ severnej zem. šírky, 11°00′ západnej zem. dĺžky 53°30′ severnej zem. šírky, 11°00′ západnej zem. dĺžky b) oblasť ohraničenú priamkami, postupne spájajúcimi nasledujúce geografické súradnice a neobsahujúcimi žiadnu časť oblasti, nachádzajúcu sa v rozmedzí 12 námorných míľ, vypočítané zo základných čiar Francúzska: 48°00′ severnej zem. šírky, 06°00′ západnej zem. dĺžky 48°00′ severnej zem. šírky, 07°00′ západnej zem. dĺžky 45°00′ severnej zem. šírky, 02°00′ západnej zem. dĺžky 44°00′ severnej zem. šírky, 02°00′ západnej zem. dĺžky bod na pobreží Francúzska na 44°00′ severnej zem. šírky bod na pobreží Francúzska na 45°30′ severnej zem. šírky 45°30′ severnej zem. šírky, 02°00′ západnej zem. dĺžky 45°45′ severnej zem. šírky, 02°00′ západnej zem. dĺžky 48°00′ severnej zem. šírky, 06°00′ západnej zem. dĺžky. 2. V oblastiach definovaných v odseku 1: - je zakázané vykonávať akúkoľvek rybársku činnosť pomocou ľubovoľnej vlečnej siete, s výnimkou sietí s rozporným brvnom s veľkostným rozpätím oka 55 až 99 mm; - je zakázané ponárať, čiastočne alebo úplne, alebo inak používať pre ľubovoľný účel akúkoľvek vlečnú sieť, s výnimkou sietí s rozporným brvnom s veľkostným rozpätím oka 55 až 99 mm; - všetky vlečné siete okrem sietí s rozporným brvnom s veľkostným rozpätím oka 55 až 99 mm budú priviazané a uložené v súlade s ustanoveniami, určenými v článku 20 ods. 1 nariadenia (EHS) č. 2847/93 z 1. októbra 1993, ktorým sa vytvára kontrolný systém použiteľný pre spoločnú politiku rybolovu [4]. V oblasti definovanej v odseku 1 písmeno a): - je zakázané vykonávať akúkoľvek rybársku činnosť pomocou ľubovoľného pevného náradia s veľkosťou oka menšou ako 120 mm; - je zakázané ponárať, čiastočne alebo úplne, alebo inak používať pre ľubovoľný účel akékoľvek pevné náradie s veľkosťou oka menšou ako 120 mm; - všetko pevné náradie s veľkosťou oka menšou ako 120 mm bude priviazané a uložené v súlade s ustanoveniami, určenými v článku 20ods. 1 nariadenia (EHS) č. 2847/93. V oblasti definovanej v odseku 1písmeno b): - je zakázané vykonávať akúkoľvek rybársku činnosť pomocou ľubovoľného pevného náradia s veľkosťou oka menšou ako 100 mm; - je zakázané ponárať, čiastočne alebo úplne, alebo inak používať pre ľubovoľný účel akékoľvek pevné náradie s veľkosťou oka menšou ako 100 mm; - všetko pevné náradie s veľkosťou oka menšou ako 100 mm bude priviazané a uložené v súlade s ustanoveniami, určenými v článku 20 ods. 1 nariadenia (EHS) č. 2847/93. Článok 6 1. V oblasti definovanej v článku 5 ods. 1 písmeno a) siete s rozporným brvnom s veľkostným rozpätím oka 55 až 99 mm môžu byť používané alebo čiastočne alebo úplne ponorené len v časti oblasti, ležiacej na východ od 07°30′ západnej zem. dĺžky a iba v období od apríla do októbra. 2. V oblasti definovanej v článku 5 ods. 1 písmeno b) siete s rozporným brvnom s veľkostným rozpätím oka 55 až 99 mm môžu byť používané alebo čiastočne alebo úplne ponorené len v časti oblasti, ležiacej na juh od 46°00′ severnej zem. šírky a iba v období od júna do septembra. 3. V častiach oblastí, uvedených v článku 5 ods. 1 písmeno a) alebo 5 ods. 1 písmeno b), ktoré ležia mimo oblastí uvedených v odseku 1 a 2, všetky siete s rozporným brvnom s veľkostným rozpätím oka 55 až 99 mm budú priviazané a uložené v súlade s ustanoveniami, určenými v článku 20 ods1 nariadenia (EHS) č. 2847/93. Článok 7 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. marca 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. marca 2002 Za Komisiu Franz Fischler člen Komisie [1] Ú. v. ES L 125, 27. 4. 1998, s. 1 [2] Ú. v. ES L 137, 19. 5. 2001, s. 1 [3] Ú. v. ES L 159, 14. 6. 2001, s. 4 [4] Ú. v. ES L 261, 20. 10. 1993, s. 1 --------------------------------------------------